
A V I Z
asupra proiectului de Lege pentru modificarea şi completarea 
Legii nr. 114/1996, publicată în Monitorul Oficial, Partea I, nr. 254 din 21/10/1996, republicată în Monitorul Oficial, Partea I, nr. 393 din 31.12.1997, privind Legea Locuinţei

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu proiectul de Lege pentru modificarea şi completarea Legii nr. 114/1996, publicată în Monitorul Oficial, Partea I, nr. 254 din 21/10/1996, republicată în Monitorul Oficial, Partea I, nr. 393 din 31.12.1997, privind Legea Locuinţei, ( PL.x 166/ 08 aprilie 2008 ), Camera Deputaţilor fiind   Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectului de Lege menţionat  mai sus, în şedinţa din  09.07.2008.

Membrii comisiei  au examinat proiectul de Lege, expunerea de motive, avizul favorabil  al Consiliului Legislativ nr.1394/11.10.2007, precum şi punctul de vedere negativ al Guvernului.

In urma dezbaterilor, membrii Comisiei  pentru egalitatea de şanse pentru femei şi bărbaţi au avizat favorabil, cu majoritate de voturi, proiectul de Lege.

